Document ID: 32005D0871

ΑΠΌΦΑΣΗ ΤΗΣ ΕΠΙΤΡΟΠΉΣ
της 6ης Δεκεμβρίου 2005
για την απαλλαγή της Δανίας και της Σλοβενίας από ορισμένες υποχρεώσεις όσον αφορά την εμπορία δασικού πολλαπλασιαστικού υλικού στο πλαίσιο της οδηγίας 1999/105/ΕΚ του Συμβουλίου
[κοινοποιηθείσα υπό τον αριθμό Ε(2005) 4727]
(Τα κείμενα στη δανική και τη σλοβενική γλώσσα είναι τα μόνα αυθεντικά)
(2005/871/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 1999/105/ΕΚ του Συμβουλίου, της 22ας Δεκεμβρίου 1999, σχετικά με την εμπορία του δασικού πολλαπλασιαστικού υλικού (1), και ιδίως το άρθρο 20,
τις αιτήσεις που υποβλήθηκαν από τη Δανία και τη Σλοβενία,
Εκτιμώντας τα ακόλουθα:
(1)
Στο πλαίσιο της οδηγίας 1999/105/ΕΚ, η Επιτροπή μπορεί, υπό συγκεκριμένους όρους, να απαλλάξει ένα κράτος μέλος από υποχρεώσεις που αφορούν την εμπορία δασικού πολλαπλασιαστικού υλικού, οι οποίες προβλέπονται στην εν λόγω οδηγία.
(2)
Η Δανία και η Σλοβενία έχουν υποβάλει αίτηση απαλλαγής από τις υποχρεώσεις τους όσον αφορά ορισμένα είδη δένδρων.
(3)
Επειδή στις χώρες αυτές, υπό κανονικές συνθήκες, δεν γίνεται αναπαραγωγή ή εμπορία δασικού πολλαπλασιαστικού υλικού αυτών των ειδών και η καλλιέργεια αυτών των ειδών έχει ελάχιστη οικονομική σπουδαιότητα για τις χώρες αυτές, η Δανία και η Σλοβενία πρέπει να απαλλαγούν από τις υποχρεώσεις της οδηγίας 1999/105/ΕΚ για τα είδη αυτά και για το εν λόγω δασικό πολλαπλασιαστικό υλικό.
(4)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής σπόρων προς σπορά και γεωργικών δενδροκηπευτικών και δασικών φυτών προς φύτευση,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η Δανία και η Σλοβενία απαλλάσσονται από την υποχρέωση εφαρμογής της οδηγίας 1999/105/ΕΚ, με εξαίρεση το άρθρο 17 παράγραφος 1, για τα είδη που καταγράφονται στο παράρτημα της παρούσας απόφασης.
Άρθρο 2
Η παρούσα απόφαση απευθύνεται στο Βασίλειο της Δανίας και στη Δημοκρατία της Σλοβενίας.
Βρυξέλλες, 6 Δεκεμβρίου 2005.

Labels: 3
15
18
6